# Emily Deschanel

Emily Erin Deschanel (Los Angeles, 1976ko urriaren 11) telesailetako aktore estatubatuarra da. Bones telesailean Temperance "Bones" Brennan doktorearen rola betetzeagatik da ezaguna.

## Biografia

Emily Deschanel Los Angelesen jaio zen zinemari loturiko familia batean, izan ere aita Caleb Deschanel zinema zuzendaria du eta ama Mary Jo Deschanel aktorea. Ahizpa txikia Zooey Deschanel ere aktorea da eta baita kantautorea ere. Emilyk arbaso frantsesak, suitzarrak, herbeheretarrak, ingelesak eta irlandarrak ditu.
Los Angelesen inarrizko ikasketak egin eta Bostongo Unibertsitatean aktore graduatu zen.

### Aktore ibilbidea

Debuta It Could Happen to You filmean egin zuen 18 urte zituela, aitak ere parte hartzen zuen filme batean hain zuzen ere. Hurrengo paper aipagarria Stephen King idazlearen Rose Red liburuan oinarrituriko miniseriean izan zuen.
2005ean Temperance "Bones" Brennan doktorea izateko castinga egin zuen eta 12 denboralditan zehar telesaileko protagonista izan zen. Hainbat sarietarako izendapenak jaso zituen egindako lanagatik (Satellite Awards, Teen Choice Awards...) baina ez zituen eskuratu. Telesaila egiten zuen bitartean hainbat serietan agertu zen pertsonai berarekin, Sleepy Hollow, American Dad! eta BoJack Horseman serietan hain zuzen ere. Telesaila 2017an amaitu zen.
FOX kateak telesailaren mozkinak ezkutatzen ibili zela ohartuta Deschanel eta Boreanaz aktoreak eta Barry Josephson ekoizleak salaketa jarri zuten eta epaileak 179 milioi dolarretako kalte-ordaina ordaintzera behartu zuen katea.
2019an Animal Kingdom telesailaren laugarren denboraldian hainbat ataletan agertu zen eta hurrengo denboraldian protagonista taldean sartu zen. Zentzu horretan beganoa izatea erabaki du eta beganoentzako dieten liburua eta websitea sortu ditu.

### Bizitza pertsonala

2010ko irailaren 25ean David Hornsby aktore eta idazlearekin ezkondu zen eta bi seme izan dituzte. Haurdunaldi biak Bones telesailean sartu zituen, seigarren denboraldian aurrenekoa eta hamabigarrenean bigarrena.

## Aktibismoa

Emakumezko hainbat aktorerekin batera Stand Up 2 Cancer programaren baitan bularreko minbizia detektatzeko frogak sustatzen ari da. Animalien eskubideen aldeko hainbat filmetan ahotsa jarri eta ekoiztu ditu, My Child Is a Monkey eta How I Became an Elephant filmetan hain zuzen ere.

## Filmografia
### Filmeak

| Urtea | Filma | Pertsonaia | Oharrak |
| 1994 | It Could Happen to You | Animali eskubideen aldeko aktibista | |
| 2000 | It's a Shame About Ray | Maggie | Laburmetraia |
| 2003 | Easy | Laura Harris | |
| 2003 | Cold Mountain | Mrs. Morgan | |
| 2004 | The Alamo | Rosanna Travis | |
| 2004 | Spider-Man 2 | Harreragilea | |
| 2004 | Old Tricks | Woman | Short film |
| 2005 | Boogeyman | Kate Houghton | |
| 2005 | Mute | Claire | Laburmetraia |
| 2005 | That Night | Annie | Laburmetraia |
| 2006 | Glory Road | Mary Haskins | |
| 2007 | The Diagnosis | Maggie | Laburmetraia |
| 2009 | My Sister's Keeper | Farquad doktorea | |
| 2011 | The Perfect Family | Shannon Cleary | |
| 2015 | Unity | Narratzailea | Documentala |

### Telebista

| Urtea | Filma | Pertsonaia | Oharrak |
| 2001 | The Heart Department | Maude Allyn | Telefilmea |
| 2002 | Rose Red | Pam Asbury | 3 atal, miniseriea |
| 2002 | Law & Order: Special Victims Unit | Cassie Germaine | Atal bakarra |
| 2002 | Providence | Annie Franks | 2 atal |
| 2003 | The Dan Show | Sam | Telefilmea |
| 2004 | Crossing Jordan | Michelle | Atal bakarra |
| 2005–2017 | Bones | Temperance "Bones" Brennan | Protagonista |
| 2009 | Tit for Tat | Emily | Atal bakarra |
| 2010–2011 | The Cleveland Show | Julia Roberts (ahotsa) | Atal bakarra |
| 2010–2011 | The Cleveland Show | Bere burua (ahotsa) | Atal bakarra |
| 2012 | American Dad! | Temperance "Bones" Brennan (voice) | Atal bakarra |
| 2014; 2019 | Drunk History | Babe Didrikson Zaharias / Marina Raskova | 2 atal |
| 2015 | Sleepy Hollow (telesaila) | Temperance Brennan | Atal bakarra |
| 2016 | BoJack Horseman | Temperance Brennan | Atal bakarra |
| 2018 | The Simpsons | Bere burua (ahotsa) | Atal bakarra |
| 2019 | Animal Kingdom | Angela | Ohikoa (4. denboraldian) Protagonista (5. denboraldian) |

## Erreferentziak

* ↑ (Ingelesez) «Emily Deschanel | TV Guide» TVGuide.com (Noiz kontsultatua: 2020-08-09).
* ↑ (Ingelesez) Miller, Sarah. (2007-03-06). «Interview with Emily Deschanel» Women's Health (Noiz kontsultatua: 2020-08-09).
* ↑ (Ingelesez) Certificate in Genealogical Research, Boston University; B. A., Carnegie Mellon University. «The Interesting Ancestry of Emily and Zoey Deschanel» ThoughtCo (Noiz kontsultatua: 2020-08-09).
* ↑ TV.com. «Emily Deschanel» TV.com (Noiz kontsultatua: 2020-08-09).
* ↑ (Ingelesez) Preston, Stefan; Articles, More; May 30, 2020. (2020-05-30). «'Bones': Are Emily Deschanel and David Boreanaz Still Friends?» Showbiz Cheat Sheet (Noiz kontsultatua: 2020-08-09).
* ↑ (Gaztelaniaz) «Esta es la millonaria indemnización que cobrarán los actores de Bones» La Vanguardia 2019-03-01 (Noiz kontsultatua: 2020-08-09).
* ↑ (Ingelesez) «Bones pregnant season 6 finale» EW.com (Noiz kontsultatua: 2020-08-09).
* ↑ (Ingelesez) «15 Secrets Behind Bones You Had No Idea About» ScreenRant 2018-02-03 (Noiz kontsultatua: 2020-08-09).
* ↑ (Ingelesez) «Deschanel, Hannigan and Others Cop a Feel for a Cause | TV Guide» TVGuide.com 2009-09-30 (Noiz kontsultatua: 2020-08-09).
* ↑ «Film Crew» web.archive.org 2012-02-10 (Noiz kontsultatua: 2020-08-09).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q204672
* Multimedia: Emily Deschanel / Q204672